Številka: 0011 - SB/2023

Datum: 14.2.2023

**VSEM MDSS**

**ZADEVA: Izvajanje Pravilnika o koriščenju programa za ohranjevanje zdravja**

 **pri Zvezi društev slepih in slabovidnih Slovenije v letu 2023**

Z željo, da bi uresničili namene in cilje pri organizaciji in izvajanju programa za aktivno ohranjevanje zdravja v domovih oddiha in posameznih enotah, vam v nadaljevanju posredujemo nekaj operativnih informacij in navodil, ki se nanašajo na enotno izvajanje Pravilnika o koriščenju programa za ohranjevanje zdravja pri Zvezi društev slepih in slabovidnih Slovenije.

**A/ Splošna navodila**

Posebni socialni program za ohranjevanje zdravja pri Zvezi je namenjen slepim in slabovidnim osebam za ohranjanje telesnega, duševnega in socialnega zdravja, preprečevanju socialne izključenosti, pridobivanju informacij o slepoti in njenih posledicah, tehničnih pripomočkov, različnih veščin, tudi pri orientaciji v okolju ter obnovitvi psihofizičnih sposobnosti s ciljem, da bi lažje zadovoljevali potrebe osebnega, družinskega in družabnega življenja v okolju v katerem živijo, delajo ali se šolajo.

Zveza bo izvajala program v lastnih objektih in enotah, posebej prilagojenih za slepe in slabovidne in sicer v domovih oddiha Izoli in Okroglem s polno dnevno oskrbo, ki vsebuje nastanitev v haptično in taktilno v prilagojenih prostorih, prehrano in strežbo prilagojeno za slepe in slabovidne (streženo po gostinskih standardih za slepe in slabovidne), souporabo skupnih prostorov in prilagojenih naprav ter uporabo tehničnih in drugih pripomočkov za šport, razvedrilo in aktivno preživljanje prostega časa.

**DOM ODDIHA MIMI BREZNIK IZOLA**

Objekt je klimatiziran in se nahaja v lepem, senčnem vrtu in je približno 100 m oddaljen od morja. Tudi plaža je prilagojena potrebam slepih in slabovidnih (ograje, talne taktilne oznake, zvočnik). Na plaži je tudi manjši bazen z morsko vodo, ki je bil 2016 prenovljen, bife Vrša – kot se imenuje večnamenski prostor za točenje pijač in napitkov ter sanitarije in prostor za preoblačenje. V letu 2020 se je v domu na novo uredila brezžična internetna povezava.

Devetnajst enot (dve ali tri posteljne, od teh jih je sedem z balkonom ali teraso) ima kopalnico in WC, trinajst enot ima tudi sedežno garnituro, ki jo je možno urediti v dvojno ležišče, vsaka enota ima glasbeni stolp z radiom, s priključkom za USB ključek ter MP3 predvajalnikom. Pritlična enota je urejena za koristnika na invalidskem vozičku. Posteljnina, milo in ena brisača na ležišče je v enoti, ostale osebne potrebščine mora uporabnik prinesti s seboj. Menjava brisač je na pet dni.

Koristnikom programa, ki bodo želeli biti sami v dvoposteljni sobi, se bo prispevek povišal za 7,00 EUR na dan, razen v primeru, ko dom ni polno zaseden.

Izjema sta sobi št. 4 in 14 ker v njima ni mogoča dvoposteljna raba, zato tam ne bomo računali enoposteljne uporabe.

Dom oddiha ima poleg kuhinjskih prostorov še dve jedilnici in interni bife s toplimi in hladnimi napitki.

**DOM ODDIHA OKROGLO**

V domu oddiha na Okroglem bo izvedena dekada v času glavne sezone, in sicer od 11.7. do 21.7.2023, če se bo za to odločilo dovolj koristnikov.

V vili oz. gradu je 9 sob z lastnimi kopalnicami, od tega sta dve prirejeni za uporabnike na invalidskih vozičkih, prav za to pa je zgrajen tudi dodaten dostop z dvigalom, ki je še posebej opremljeno z zvočno signalizacijo in brajevimi oznakami.

V pritličju je kapela z znamenitim oltarjem Sv. Cirila in Metoda, v kleti so prostori namenjeni rekreacijskemu programu in usposabljanju (finska sauna, trenažna naprava za fitnes, govoreči pikado za slepe, showdown miza in druge družabne igre za slepe).

V izkoriščeni mansardi je brajeva in zvočna knjižnica ter čitalnica za slepe in slabovidne, v obstoječem stolpu pa je urejena spominska soba monsinjorja Toma Zupana.

V letu 2020 je bila sanirana kapilarna vlaga v kletnih prostorih vile ter sanirana fasada in podporna stebra na SZ strani. V letu 2022 pa je bila v kletnih prostorih še dodatno urejeno rekuperatorsko prezračevanje.

Sobe v vili Toma Zupana so dve ali tri posteljne, dve posteljne sobe imajo tudi fotelj, ki se ga lahko uporablja kot dodatno ležišče. Oprema je oblikovno prirejena specifičnim potrebam slepih in slabovidnih, robovi elementov opreme so polkrožno zaobljeni, ročaji so ugreznjeni, stenske obloge zaključujejo vodilne letve, v vsaki sobi je TV in radiokasetofon s CD predvajalnikom. V enoti je toliko brisač kolikor je ležišč.

Dom oddiha pa sestavljajo: jedilnica z internim bifejem, pokrita jedilnica ter kuhinja s pripravljalnim delom in sobami v dveh nadstropjih. V prvem nadstropju je sedem prenovljenih sob v letu 2009 (od št. 11 do 17) od tega tri dvoposteljne in štiri enoposteljne s kopalnico in wc- jem.

V drugem nadstropju pa so dvoposteljne sobe od št. 20 do 23 ter enoposteljne sobe od številke 24 do 27. Vse imajo kopalnico in wc- jem. V sobah je radiokasetofon s CD predvajalnikom.

Na celotnem območju doma je vzpostavljena posodobljena brezžična internetna povezava.

Na Okroglem je zunanja ureditev neposredne okolice zasnovana v obliki klasično oblikovanega parka.

Zasnova parka se osno veže na vhodno os vile Toma Zupana s sprehajalno alejo, ki jo nasproti vile sklenjuje pol rondo na katerega se navezujeta obe stranski aleji.

Alejo vzdolžno obojestransko obdajajo drevesa kot matični drevored, kjer so nasajene lipe, ob južni sprehajalni poti pa še navadna bukev, gorski javor, jesen, divja češnja, gaber in breza. Trasa aleje je dvodelna, z nizom sedežnih počivalnih klopi, kandelaberskih svetilk, fontane in cvetličnjakov v sredini.

Drevje, grmičevje in rastlinje je označeno z napisnimi tablicami, tudi v brajevi pisavi. Izbor tlakovcev in tlakovanje je posebej prilagojeno za slepe in slabovidne. Taktilne tlakovce po sredini poti je mogoče zaznati z vsemi vrstami belih palic ter preko stopal. Za osebe z ostankom vida je pomembna kontrastna barva tlakovcev.

V domu oddiha je uporabnikom na voljo tudi tandem kolo.

V domu oddiha v Izoli in na Okroglem se lahko izvajajo tudi posebni socialni programi MDSS jev oz. drugih zainteresiranih skupin izven poletne sezone, za vsaj 15 oseb in najmanj za 2 noči oz. več.

**DOM ODDIHA VRTNA**

Dom oddiha na Vrtni ulici je apartmajskega tipa in se nahaja v zgornjem delu Pirana pod obzidjem in ima 15 nastanitvenih enot.

Vse enote v nadstropju imajo na voljo balkon, pritlične pa imajo atrij z možnostjo dostopa da skupnega parka.

V kuhinji so nameščeni kuhinjski elementi s steklokeramično kuhalno ploščo in pečico, hladilnikom z zamrzovalno komoro, pomivalnim koritom. Na voljo je ves drobni inventar, ki vključuje potrebno opremo za vodenje gospodinjstva.

V dnevni sobi se nahaja jedilna miza, sedežna garnitura, ki se spremeni v dve ležišči (v enotah 1,4,6,9,11 in 14) v enotah 2,3,5,7,8,10,13,15 pa sta dve sedežni garnituri, ki se spremenita v štiri ležišča ter regali z omarami. V uporabi je TV sprejemnik s kabelskimi programi in glasbeni stolp za poslušanje zvočnih knjig ali glasbe (Mp3 in nastavek USB ključek.

Spalnica v enotah 1, 4, 6, in 11 je klasično opremljena z zakonsko posteljo in omaro, v enotah 9, 10, 14 in 15 pa je še tretje ležišče.

V kabinetu (enote 1, 6, 11) je sedežna garnitura, ki se spremeni v dve ležišči in omara.

Vse enote imajo nameščeno klima napravo.

**DOM ODDIHA TRG BRATSTVA**

Dom oddiha na Trgu bratstva je apartmajskega tipa in

se nahaja v spodnjem delu mesta med avtobusno postajo ter Tartinijevem trgom in je na voljo je 7 enot.

Enote 2, 3, 4, 5, in 6 sestavljajo: kuhinja, kopalnica, dnevna soba in spalnico z zakonsko posteljo; enota 1 ima še veliko teraso in kabinet z dvema posteljama; enota 7 pa je garsoniera – en bivalni prostor s kuhinjsko nišo, sedežno garnituro, ki se spremeni v zakonsko ležišče in teraso.

V kuhinji so nameščeni kuhinjski elementi s steklokeramično kuhalno ploščo, električno pečico, hladilnikom z manjšo zamrzovalno komoro, in pomivalnim koritom.

Na voljo je ves drobni inventar, ki vključuje potrebno opremo za vodenje gospodinjstva.

V dnevni sobi se nahaja jedilna miza, sedežna garnitura, ki se spremeni v dve ležišči, TV sprejemnik in glasbeni stolp s CD playerem.

in omaro.

**SIMONOV ZALIV**

Pritlična enota se nahaja v turističnem naselju San Simon nasproti hotela Haliaetium.

Štiri posteljna enota v Simonovem zalivu je opremljena; dnevni prostor s kuhinjsko nišo je hkrati tudi spalni prostor (dvojna sedežna garnitura se s potegom spodnjega dela spremeni v ležišče za štiri osebe), radiokasetofon s CD predvajalnikom in TV sprejemnik, ki je priključen na kabelsko komunikacijski sistem . Enoto pa sestavlja še kopalnica z WC, predsoba in balkonska loža, ki se podaljšuje v manjši vrt.

Na voljo je ves drobni inventar, ki vključuje potrebno opremo za vodenje gospodinjstva.

Enota je primerna in dostopna za osebe na invalidskem vozičku.

**ČERVAR**

Tri enote (dve pritlični in ena v nadstropju) se nahajajo v turističnem naselju Červar Porat.

Enoti 61006 in 61007 sestavljajo: dnevni prostor s kuhinjsko nišo, kopalnica, spalnica, ki je klasično opremljena ter dva atrija, v enoti 61107, ki se nahaja v prvem nadstropju pa je namesto klasične spalnice kabinet s pogradom, namesto atrija pa je balkon.

Sedežno garnituro v dnevnem prostoru lahko uredite v ležišče za dve osebi. V enoti sta radiokasetofon s CD predvajalnikom in TV sprejemnik. Ogrevanje in hlajenje prostorov je preko klima naprave.

Kuhinjsko nišo sestavljajo: kombinirana kuhalna plošča plin – elektrika, hladilnik z zamrzovalno komoro, kuhinjski elementi in pomivalno korito. Pečice v enoti ni. Imate pa na voljo električni žar.

Na voljo je ves drobni inventar, ki vključuje potrebno opremo za vodenje

gospodinjstva.

**DOLENJSKE TOPLICE**

Enota se nahaja v zdraviliški vasi v bloku Lipa in je primerna in dostopna tudi za osebe na invalidskem vozičku.

Enoto sestavlja dnevni prostor s kuhinjsko nišo, spalnica, garderobni prostor, kopalnica z WC-jem in balkonom.

V kuhinjski niši so nameščeni kuhinjski elementi s kombiniranim štedilnikom plin – elektrika in električno pečico. Hladilnik ima tudi zamrzovalno skrinjo. Na voljo je ves drobni inventar, ki vključuje potrebno opremo za vodenje gospodinjstva.

Spalnica je klasično opremljena z zakonsko posteljo, v dnevni sobi pa se sedežna garnitura raztegne in se pripravi ležišče za dve osebi, na voljo sta tudi glasbeni stolp (radio, CD predvajalnik, MP3) in TV sprejemnik.

Program za ohranjevanje zdravja se bo v posameznih enotah izvajal preko celega leta, razen v Piranu na Vrtni 2 in na Trgu bratstva 4.

**REDNE DEKADE**

Redne deset dnevne dekade v domovih oddiha v letu 2023:

Dom oddiha Izola (pričetek dekade z večerjo) :

* 21.6. – 1.7.,
* 1.7. – 11.7.,
* 11.7. – 21.7.,
* 21.7. - 31.7.,
* 1.8. -11.8.,
* 11.8. – 21.8.,
* 21.8. - 31.8.,
* 1.9. - 11.9.

Trg bratstva:

* 1.7. – 11.7.,
* 11.7. – 21.7.,
* 21.7. - 31.7.,
* 1.8. -11.8.,
* 11.8. – 21.8.,
* 21.8. - 31.8.,
* 1.9. - 11.9.

Simonov zaliv:

* 21.6. – 1.7.,
* 1.7. – 11.7.,
* 11.7. – 21.7.,
* 21.7. - 31.7.,
* 1.8. -11.8.,
* 11.8. – 21.8.,
* 21.8. - 31.8.,
* 1.9. - 11.9.

Vrtna ulica

* 5.7.- 15.7.,
* 15.7. – 25.7.,
* 25.7. – 4.8.,
* 5.8.- 15.8.,
* 15.8. – 25.8.,
* 25.8. – 4.9.,
* 5.9.- 15.9.

Červar:

* 21.6. – 1.7.,
* 1.7. – 11.7.,
* 11.7. – 21.7.,
* 21.7. - 31.7.,
* 1.8. -11.8.,
* 11.8. – 21.8.,
* 21.8. - 31.8.,
* 1.9. - 11.9.
* Dolenjske toplice:
* 21.6. – 1.7.,
* 1.7. – 11.7.,
* 11.7. – 21.7.,
* 21.7. - 31.7.,
* 1.8. -11.8.,
* 11.8. – 21.8.,
* 21.8. - 31.8.,
* 1.9. - 11.9.

Pred in po poletni sezoni je lahko najem enot tudi krajši od deset dni.

**POSTELJNINA, BRISAČE IN KUHINJSKE KRPE**

V vseh apartmajih enotah v Piranu, Simonovem zalivu, Červarju ter Dolenjskih toplicah so na voljo posteljnina, brisače (v enoti je toliko brisač, kolikor je ležišč v enoti), kuhinjske krpe, čistila in drug pribor za vzdrževanje čistoče.

**PRIJAVA IN PREVZEM KLJUČEV**

Za enote v domovih oddiha v Izoli, Piranu in Okroglem uporabniki uredijo prijavo ter prevzamejo ključe z napotnico na recepciji doma oddiha ali v samem domu.

Za enoto v Simonovem zalivu prijavo in prevzem ključev uredijo z napotnico na recepciji hotela Haliaetium v Simonovem zalivu.

Za enoto v Dolenjskih toplicah prijavo in prevzem ključev uredijo z napotnico na recepciji hotela Balnea v Dolenjskih toplicah.

Za enote v Červarju pa uporabniki uredijo prijavo in prevzamejo ključe z napotnico na recepciji turistične agencije Lina v Červarju.

**INTERNET**

V domovih oddiha v Izoli, na Okroglem, Piranu, Dolenjskih Toplicah in Simonovem zalivu je vzpostavljena brezžična internetna povezava.

Internetne napeljave v naših treh enotah v Červarju ni.

**KONČNO ČIŠČENJE**

V obeh domovih oddiha v Piranu, ter ostalih enotah: Simonov zaliv, Dolenjske Toplice in Červar je uvedeno obvezno končno čiščenje apartmajev preko čistilnega servisa. Storitev bo zaračunana uporabniku - nosilcu skupaj s prispevkom za ohranjevanje zdravja po ceni 25,00 EUR za pet ali več posteljne enote oziroma 20,00 EUR za štiri posteljne enote. Za enote v Červarju je končno čiščenje zaračuna na recepciji agencije Lina.

Za vse uporabnike, ki bodo s seboj imeli psa vodiča se dodatno zaračuna končno čiščenje 20,00 EUR.

Za čiščenje kuhinjskega drobnega inventarja, hladilnika ter odnos smeti so uporabniki dolžni poskrbeti sami.

**KAPACITETE ZDSSS LAHKO KORISTIJO:**

V skladu s 6. členom Pravilnika o koriščenju programa za ohranjevanje zdravja pri Zvezi

1. slepe in slabovidne osebe od I. – V. kategorije po definiciji slepote in slabovidnosti s spremljevalci oz. osebnimi asistenti;
2. - ožji družinski člani slepih in slabovidnih oseb, ki živijo z njimi na istem naslovu in skupaj z njim koristijo enoto;

- delavci in upokojenci strokovne službe ZDSSS in MDSS;

- slepe in slabovidne osebe s spremljevalci oz. osebnimi asistenti iz drugih držav;

c) - drugi družinski člani slepih in slabovidnih oseb, ki skupaj z njimi koristijo enoto;

- družinski člani delavcev in upokojencev strokovne službe ZDSSS in MDSS;

- druge osebe, ki koristijo enoto z osebo iz točke a) in druge alineje točke b);

d) - drugi invalidi s spremljevalci oz. osebnimi asistenti in invalidske organizacije iz Slovenije in drugih držav;

- druge pravne in fizične osebe, ki izvajajo programe za invalide;

e) - druge pravne in fizične osebe po posebni odobritvi;

Nosilci koriščenja programa ohranjevanja zdravja (v nadaljnjem besedilu: uporabniki), ki so upravičeni do subvencije FIHO so osebe opredeljene v točki a).

Koriščenje je mogoče izključno na podlagi pravilno in popolno izpolnjenega prijavnega lista.

**B/ OBLIKOVANJE VIŠINE CEN ZA KORIŠČENJE KAPACITET ZDSSS**

Skladno s 15. členom Pravilnika o izvajanju programa za ohranjevanje zdravja pri ZDSSS je Upravni odbor Zveze na svoji 7. redni seji, dne 9.12.2022 določil cene za dnevno višino prispevkov za koriščenje programa za ohranjevanje zdravja v domovih oddiha s polno dnevno oskrbo, in ter za koriščenje programa v enotah apartmajskega tipa za uporabnike iz točke a) 6. člena.

Višino prispevka uporabnika za tekoče leto (npr. za dnevni penzion, za uporabo enoposteljne bivalne enote, za bivalno enoto z balkonom z balkonom, za čiščenje idr.) določi UO ZDSSS najkasneje do zadnjega februarja, in velja za čas od 1. marca dalje, pri čemer upošteva višino sredstev Fundacije za financiranje invalidskih in humanitarnih organizacij RS za program Ohranjevanje zdravja ter ekonomsko ceno, ki pokriva lastne stroške.

Izhodišče, ki predstavlja osnovo za oblikovanje tržnih cen penzionske storitve v kapacitetah Zveze je 4 kratnik prispevka uporabnika.

Izhodišče, ki predstavlja osnovo za oblikovanje tržnih cen v apartmajskih kapacitetah Zveze je 5 kratnik prispevka uporabnika.

Glavni tajnik v sodelovanju s strokovnim delavcem in članom UO za področje ohranjevanje zdravja oblikuje popuste na tržne cene za druge koristnike nastanitvenih kapacitet Zveze, ki niso opredeljeni v 16. členu v skladu z dejavniki, ki vplivajo na oblikovanje cen (sezona, skupine, povpraševanje, ponudba, drugo).

|  |
| --- |
| **1.    za domove oddiha s polno dnevno oskrbo (zajtrk, kosilo in večerja)** |
|  |  |  |  |
| **Lokacija** | **Vrsta enote** | **Prispevek uporabnika na dan v glavni sezoni** | **Prispevek uporabnika na dan izven glavne sezone**  |
| **IZOLA** |  |
| **Dom oddiha Izola** | Za enote z balkonom |  41,50 €  |  37,50 €  |
| **Sv. Petra 3** |
| **Dom oddiha Izola** | za enote brez balkona |  40,00 €  |  36,00 €  |
| **Sv. Petra 3** |
| **OKROGLO** |   |
| **Dom oddiha Okroglo** | Eno in dvoposteljna soba s kopalnico |  36,00 €  |  32,00 €  |
| **Okroglo 8** |
| **Vila Toma Zupana** | Za vse sobe |  40,00 €  |  36,00 €  |
|  |  |  |  |
| **1.    za enote apartmajskega tipa** |
|  |  |  |  |
| **Lokacija** | **Vrsta enote** | **Prispevek uporabnika na enoto na dan v glavni sezoni** | **Prispevek uporabnika na enoto na dan izven glavne sezone** |
| **Dom oddiha Piran** | 4-posteljna enota |  36,50 €  |  32,50 €  |
|  |
| **Vrtna 2** | 5 in več post. enota |  40,00 €  |  36,00 €  |
|   |
| **Dom oddiha Piran,** | 4- posteljna enota |  36,50 €  |  32,50 €  |
| **Trg bratstva 4** | 6-posteljna enota |  40,00 €  |  36,00 €  |
|
| **Červar** | 4-posteljna enota |  36,50 €  |  32,50 €  |
|
| **Simonov zaliv** | 4- posteljna enota |  36,50 €  |  32,50 €  |
|
| **Dolenjske Toplice** | 4- posteljna enota |  36,50 €  |  32,50 €  |

Popusti z morebitno subvencijo za uporabnike programa ohranjevanja zdravja v okviru penzionske storitve so:

* za uporabnike iz točke a) 6. člena 75%
* za uporabnike iz točke b) 6. člena 60%
* za uporabnike iz točke c) in d) 6. člena 50%

Popusti z morebitno subvencijo za uporabnike programa ohranjevanje zdravja v okviru koriščenja apartmajskih kapacitet so:

* za uporabnike iz točke a) 6. člena 80%
* za uporabnike iz točke b) 6. člena 70%
* za uporabnike iz točke c) in d) 6. člena 55%

Otrokom do dopolnjenega tretjega leta starosti se prispevek za koriščenje programa s penzionsko oskrbo ne zaračuna.

Otrokom od dopolnjenih treh do dopolnjenih desetih let starosti se prispevek za koriščenje programa s penzionsko storitev zaračuna v višini 50 % določenega prispevka po obračunu popusta iz 16. člena in imajo lastno ležišče ter polovične obroke hrane.

Otrokom od dopolnjenih treh do dopolnjenih desetih let starosti se prispevek za koriščenje programa z apartmajsko storitev zaračuna v višini 50 % določenega prispevka po obračunu popusta iz 16. člena in imajo lastno ležišče.

**C) Postopek za vključevanje v program za ohranjevanje zdravja**

Uporabniki iz 2. odstavka 6. člena oddajo prijave za vključitev v program v digitalni ali papirnati obliki strokovni službi ZDSSS na predpisanem obrazcu Prijavni list do 15. marca tekočega leta za razpisane termine.

Na podlagi zbranih prijav strokovna služba ZDSSS najkasneje do 10. aprila tekočega leta pripravi razpored koriščenja programa za glavno sezono in o tem obvesti nosilce, pri čemer uporabi spodaj naštete prednostne kriterije z vrednostjo točk:

1. kategorija okvare vida
* Slepi V. kategorija 35 točk
* Slepi IV. kategorija 34 točk
* Slepi III. Kategorija 33 točk
* Slabovidni II. Kategorija 32 točk
* Slabovidni I. kategorija 31 točk
1. Koriščenja števila dni
* 10 dni 10 točk
* 5 dni 5 točk
1. Šoloobvezni otroci
* eden ali več šoloobveznih otrok 5 točk
1. kolektivni dopust slepih in slabovidnih uporabnikov in spremljevalcev

10 točk

1. predhodno koriščenje programa
* nikoli v zadnjih 5 letih 10 točk
* nikoli v zadnjih 4 letih 7 točk
* nikoli v zadnjih 3 letih 5 točk
* nikoli v zadnjih 2 letih 3 točke

Seštevek prejetih točk po zgoraj navedenih merilih in kriterijih določi vrstni red uporabnikov za razpisani termin.

V primeru enakega števila točk uporabnikov glede na razpoložljive kapacitete v razpisanem terminu, se upošteva ustrezno razmerje zastopanosti uporabnikov iz posameznih MDSS.

Pri določitvi rabe konkretne bivalne enote ali apartmaja se upošteva zdravstveno stanje nosilca oz. spremljevalca iz prijavnice, število oseb na prijavnici v razmerju do števila ležišč v bivalni enoti ali apartmaju in druge okoliščine.

Vsak prijavljen nosilec koriščenja programa bo prejel obvestilo - potrditev prijave iz katere bosta razvidna lokacija in termin koriščenja programa, prav tako pa tudi izračun prispevkov za vse prijavljene, morebitne druge storitve in turistična taksa.

V roku 14 dni po prejemu obvestila, nosilci strokovni službi Zveze pisno potrdijo ali zavrnejo odobreno koriščenje programa.

Nosilcem, ki bodo koriščenje programa potrdili, bo strokovna služba ZDSSS izdala račun z dvema položnicama.

Nosilci s plačilom najmanj 25% cene stroška koriščenja programa poravnajo v roku 10 dni po prejemu položnice, s čimer dokončno potrdijo rezervacijo.

Strošek koriščenja programa mora biti poravnan najmanj 10 dni pred koriščenjem termina.

Strokovna služba ZDSSS v roku najmanj 8 dni pred začetkom termina za koriščenje programa izstavi napotnice.

Strokovna služba ZDSSS bo po končanem koriščenju programa preverila vrnjene napotnice, ki jih potrdijo pooblaščeni delavci v domovih in enotah oz. na recepcijah posameznih hotelov in v primeru razlik glede na izdan račun, izdala dodatni račun, katerega bo moral nosilec plačati v roku 15 dni od dneva izdaje. Enako velja tudi za ZDSSS pri morebitnem vračilu že vplačanega zneska zaradi predčasne prekinitve koriščenja programa zaradi višje sile.

Enak postopek velja pri vključevanju v program izven glavne sezone.

Nosilci s plačilom najmanj 25% cene stroška koriščenja programa poravnajo v roku 10 dni po prejemu položnice, s čimer dokončno potrdijo rezervacijo.

Strošek koriščenja programa mora biti poravnan pred koriščenjem termina. Po izvedenem plačilu strokovna služba ZDSSS izda napotnice.

**D) Odpoved koriščenja programa za ohranjevanje zdravja**

Odpoved koriščenja programa, ko je bila napotnica že izdana, ali predčasna prekinitev se bo upoštevala samo, če bo nosilec izkazal utemeljen razlog z ustreznim dokumentom zaradi višje sile (bolezen, smrt v družini, elementarna nesreča,...). V teh primerih bo nosilec upravičen do vračila vplačanih prispevkov, oziroma se bo pri predčasni prekinitvi zaradi višje sile že vplačani prispevek ustrezno poračunal glede na trajanje koriščenje programa.

V primeru odpovedi brez tehtnega razloga je uporabniku obračunanih 20% administrativnih stroškov.

**E) Posebna navodila**

V vsakem od domov oddiha ali enotah ZDSSS je dovoljen vstop in koriščenje enot izključno za imetnike psa vodnika. Sobe oz. apartmaji, ki so najprej namenjene psom vodnikom so:

Dom oddiha Izola: soba 1, 3 in 5 po potrebi tudi vse preostale sobe.

Dom oddiha Vrtna: po potrebi vsi pritlični apartmaji.

Dom oddiha Trg bratstva: apartma 1, po potrebi tudi drugi apartmaji.

Dom oddiha Okroglo: sobe v 1 nadstropju nad jedilnico doma oz. po potrebi tudi vse preostale sobe.

Imetnik psa vodnika mora ob prihodu pristojni osebi v domu predložiti identifikacijsko izkaznico za psa vodnika, ki jo izda ZDSSS in potrdilo, da je pes vodnik cepljen (knjižica). V primeru koriščenja enot v Červarju, Simonovem zalivu ali v Dolenjskih Toplicah, pa imetnik dokumenta hrani pri sebi.

Imetnik psa vodnika mora:

* poskrbeti za pravočasno najavo koriščenja enote s psom vodnikom že ob prijavi (prijavni list)
* poskrbeti za hrano, ustrezen pasji pribor (posoda za vodo, posoda za hrano)
* poskrbeti za pasje ležišče, brisačo za brisanje psa (po umivanju tačk, mokre dlake …)
* skrbeti mora za sprotno higieno psa in čistočo v enoti/sobi in izven nje
* v domovih oddiha se mora imetnik psa vodnika obvezno posvetovati z osebjem doma v zvezi z gibanjem s psom vodnikom na prostem
* nositi vse stroške in odgovornost za nastalo škodo, ki bi jo morda povzročil pes vodnik na opremi v enoti/sobi ali drugim koristnikom programa za ohranjevanje zdravja
* ravnati se po Etičnem kodeksu za uporabnike psov vodičev, ki ga je sprejel Upravni odbor Zveze na svoji 7. redni seji, dne 16.10.2010.
* kršitelju kodeksa se ob prvi kršitvi izda ustno opozorilo, pri drugi kršitvi, pa se mu prepove uporabo domov oddiha.
* da po vsakem bivanju, kjer je pes vodič, sobo oz. apartma očisti s strani čistilnega servisa in se strošek čiščenja doda k ceni za bivanje v višini 20,00 EUR.

Turistično takso (2,00 EUR po osebi na nočitev) za uporabnike doma oddiha v Izoli, (2,50 EUR po osebi na nočitev) v obeh domovih v Piranu ter (1,50 EUR po osebi na nočitev) na Okroglem za posameznike obračunava, zaračuna in odvaja strokovna služba Zveze, medtem ko turistično takso za koristnike enot v Červarju, Simonovem zalivu in Dolenjskih Toplicah obračunavajo in pobirajo receptorske službe na licu mesta, kjer se oddajo napotnice. Plačila turistične takse so oproščene invalidne osebe, ki svojo invalidnost utemeljijo na podlagi članske izkaznice ter otroci do 7. leta starosti. Turistično takso v višini 50% pa plačajo osebe od 7. do 18. leta starosti.

Pri programu za ohranjevanje zdravja se upošteva oprostitev plačila DDV za slepo ali slabovidno osebo s spremljevalcem ter za vse osebe, ki skupaj s slepo ali slabovidno osebo koristijo enoto.

Zveza društev slepih in slabovidnih Slovenije ima med drugim z zavarovalnico sklenjeno ustrezno zavarovalno polico o splošni odgovornosti za škodo zaradi civilno pravnih odškodninskih zahtevkov, ki jih tretje osebe uveljavljajo zaradi nenadnega presenetljivega dogodka – nesreče, ki izvira iz dejavnosti (kamor sodi tudi izvajanje programa ohranjevanja zdravja) in ima za posledico telesne poškodbe, obolenje ali smrt osebe oz. uničenje, poškodbo ali izginitev stvari. V primeru, da pride do takega primera je potrebno takoj obvestiti pristojno osebo doma in strokovno službo Zveze, da prične s predpisanim postopkom.

Skupaj z napotnico bo vsak uporabnik - nosilec prejel kratka navodila in nasvete s predstavitvijo doma oddiha oz. enote, ki jo bo koristil. To je še posebej pomembno za tiste uporabnike, ki bodo prvič koristili program za ohranjevanje zdravja.

V vsaki enoti, v kateremkoli domu oddiha ali enoti pa se nahajajo navodila iz katerih je razviden način uporabe enote in hišni red, katera so dolžni uporabniki upoštevati.

Prav tako je potrebno upoštevati roke za poravnavo računov, sicer lahko ZDSSS nosilcem in drugim uporabnikom odvzame pravico koriščenja programa za najmanj eno leto.

Uporabnike, ki bodo kršili kodeks v domovih oddiha in apartmajskih enot, se jih po prvem kršenju opozori in ob nadaljnjih kršenjih pa tudi prepove uporabo kapacitet vsaj za čas enega leta.

Pripravila:

Suzana Bevk

Strokovna delavka ZDSSS

Štefan Kušar Matej Žnuderl

Glavni tajnik ZDSSS Predsednik ZDSSS

Priloga:

* prijavni list za člane
* prijavni list za ostale
* potrditev vnovčenje turističnega bona

Dostavljeno:

* vsem MDSS – po e-pošti
* strokovna služba Zveze
* uredniškim odborom ZDSSS
* odzivnik ZDSSS
* domovi ZDSSS
* računovodstvo ZDSSS
* član UO zadolžen za socialno varnost in ohranjevanje zdravja – po e-pošti
* arhiv

ZVEZA DRUŠTEV SLEPIH IN

SLABOVIDNIH SLOVENIJE

Ljubljana, Groharjeva 2

**PRIJAVNI LIST**

**za vključitev v program za ohranjevanje zdravja pri Zvezi društev slepih in slabovidnih Slovenije**

**A.** Podpisan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , član MDSS \_\_\_\_\_\_\_\_\_\_\_\_\_\_\_\_\_

 Rojen ­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_, naslov za prejemanje pošte \_\_\_\_\_\_\_\_\_\_\_\_\_\_\_\_\_\_\_\_\_\_ tel. št. \_\_\_\_\_\_\_\_\_\_\_\_\_\_\_\_\_\_, email \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kot nosilec, prosim za odobritev koriščenja programa (po možnosti v št. sobe \_\_\_\_

 oz. št. enote \_\_\_\_\_\_\_\_\_)

 a) v domu oddiha v Izoli e) v Simonovem zalivu

 b) v domu oddiha na Okroglem f) v Červarju

 c) v Piranu, Trg bratstva 4 g) v Dolenjskih Toplicah

 d) v Piranu, Vrtna 2

 v času od \_\_\_\_\_\_\_\_\_\_\_\_\_\_\_\_\_\_\_\_\_\_\_do\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ali od \_\_\_\_\_\_\_\_\_\_\_\_ \_\_\_\_\_\_\_\_ do\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**B.** Z menoj bodo:

|  |  |  |  |  |  |
| --- | --- | --- | --- | --- | --- |
| Zap.št. | Ime in priimek | Razmerje do nosilca | Datum rojstva | Naslov | Članinv. org. |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**C**. Od navedenih bo moj spremljevalec

**D**. Kategorija okvare vida: V. IV. III. II. I.

**E**. Kolektivni dopust DA NE

**F**. Leto zadnjega koriščenja programa ohranjevanja zdravja \_\_\_\_\_\_\_\_\_\_\_\_\_\_\_\_\_

**G.** S seboj bom imel psa vodiča DA NE

**H**. Imam dieto zaradi bolezni DA, kakšno \_\_\_\_\_\_\_\_\_\_\_\_\_ NE

**I**. Želim vegetarijansko prehrano DA NE

**J.** Seznanjen sem, da bo enoto apartmajskega tipa v Piranu, Simonovem zalivu ter Dolenjskih toplicah počistil čistilni servis ter da bo storitev zaračunana skupaj s prispevkom za koriščenja programa za ohranjevanj zdravja. V Červarju se čiščenje plača ob odhodu v turistični agenciji.

**Izjava prijavitelja:**

S podpisom prijavnega lista dovoljujem obdelavo vseh podatkov iz prijavnega lista za potrebe organizacije in izvedbo Programa ohranjevanje zdravja Zveze društev slepih in slabovidnih Slovenije in Medobčinskih društev slepih in slabovidnih.

Datum:\_\_\_\_\_\_\_\_\_\_\_\_\_\_ Podpis nosilca programa: \_\_\_\_\_\_\_\_\_\_\_\_\_\_\_\_\_\_\_\_\_

**Izjava ostalih odraslih oseb, ki koristijo Program ohranjevanja zdravja skupaj s prijaviteljem:**

Spodaj podpisane osebe, dovoljujemo obdelavo vseh podatkov iz prijavnega lista za potrebe organizacije iz izvedbo Progama ohranjevanja zdravja Zveze društev slepih in slabovidnih Slovenije in Medobčinskih društev slepih in slabovidnih.

Podpis oseb, ki koristijo Program Ohranjevanja zdravja skupaj s prijaviteljem:

Ime in priimek\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis\_\_\_\_\_\_\_\_\_\_\_\_\_\_\_\_\_

Podpis oseb, ki koristijo Program Ohranjevanja zdravja skupaj s prijaviteljem:

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis\_\_\_\_\_\_\_\_\_\_\_\_\_\_\_\_\_

Podpis oseb, ki koristijo Program Ohranjevanja zdravja skupaj s prijaviteljem:

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis\_\_\_\_\_\_\_\_\_\_\_\_\_\_\_\_\_

Podpis oseb, ki koristijo Program Ohranjevanja zdravja skupaj s prijaviteljem:

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis\_\_\_\_\_\_\_\_\_\_\_\_\_\_\_\_\_

Podpis oseb, ki koristijo Program Ohranjevanja zdravja skupaj s prijaviteljem:

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ podpis\_\_\_\_\_\_\_\_\_\_\_\_\_\_\_\_\_